
REPUBLIKA HRVATSKA
TRGOVAČKI SUD SPLIT
Split, Sukoišanska 6

									
U   I M E   R E P U B L I K E   H R V A T S K E

R J E Š E N J E

Trgovački sud u Splitu, po sudskom savjetniku Jadranku Basiću, povodom zahtjeva FINANCIJSKE AGENCIJE, Regionalni centar Split, Podružnica Split, Mažuranićevo šetalište 24 b, 	OIB: 85821130368 za provedbu skraćenog stečajnog postupka nad dužnikom SRETNO d.o.o. iz Splita, Zrinjsko Frankopanska 64, OIB 31244392904, dana 11. rujna 2019. godine,
	
r i j e š i o   j e

Odbacuje se zahtjev predlagatelja za provedbu skraćenog stečajnog postupka nad uvodno navedenim dužnikom.


O b r a z l o ž e n j e

Predlagatelj je 2. studenoga 2015. godine podnio zahtjev za provedbu skraćenog stečajnog postupka nad dužnikom SRETNO d.o.o. iz Splita, Zrinjsko Frankopanska 64, OIB 31244392904.

Nakon primanja zahtjeva za provedbu skraćenog stečajnog postupka, sud je u skladu s odredbom čl. 430. Stečajnog zakona (NN br. 471/15, dalje: SZ), pribavio podatke iz sudskog registra za uvodno naznačenog dužnika.

Po izvršenom uvidu sud je utvrdio da je kod ovog suda već ranije pokrenut stečajni postupak i to pod poslovnim brojem: 4 St-214/12, a da je rješenjem broj 4 St-214/2012 od 5. rujna 2019. godine otvoren stečajni postupak nad dužnikom SRETNO d.o.o. iz Splita, Zrinjsko Frankopanska 64, OIB 31244392904. 

Odredbom članka 428. SZ-a, propisano je da će sud provesti skraćeni stečajni postupak nad pravnom osobom ako su ispunjenje sljedeće pretpostavke:

· ako nema zaposlenih


· ako u očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana
· ako nisu ispunjene pretpostavke za pokretanje drugog postupka radi brisanja iz sudskog registra.

Iz navedenog proizlazi da nisu ispunjene pretpostavke za provedbu skraćenog stečajnog postupka jer je u međuvremenu doneseno rješenje kojim se otvara stečajni postupak nad naved3enim dužnikom u postupku koji se vodi pod  poslovnim brojem:  4 St-214/12 od 5. rujna 2019. godine.

Slijedom navedenog, valjalo je zahtjev za provedbu skraćenog stečajnog postupka odbaciti i riješiti kao u izreci rješenja.

Split, 11. rujna 2019. godine

								          SUDSKI SAVJETNIK

[bookmark: _GoBack]								          Jadranko Basić, v.r.
								
	
POUKA O PRAVNOM LIJEKU:

Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka. O žalbi odlučuje sudac pojedinac ovog suda. O žalbi protiv odluke suca u prvom stupnju odlučuje Visoki trgovački sud Republike Hrvatske. 

